Vain elämää (televisiosarja)

Vain elämää on 5. lokakuuta 2012 Nelosella alkanut suomalainen viihdeohjelma. Ohjelmassa suomalaiset musiikkiartistit asuvat kahdeksan päivän ajan Hirvensalmella sijaitsevassa Satulinnassa; kuudennella ja kahdeksannella kaudella sen sijaan Espanjassa sijaitsevalla Aurinkorannikolla Mondan linnassa. Syksyllä 2025 uutisoitiin kuudennentoista kauden olevan viimeinen, joka kuvataan Satulinnassa. 

Viikon aikana jokaisena päivänä yksi artisteista on päivän artistina, ja tämä on järjestänyt muille yhteisiä aktiviteetteja. Lounaalla ja päivällisellä toiset artisteista esittävät päivän artistin kappaleista omantyylisiä versioita. Kauden viimeisen jakson duettopäivänä artistit esittävät duettoja omista kappaleistaan, 7. kaudesta lähtien kausi on päättynyt encore-päivään. Ensimmäisellä yhdeksällä kaudella mukana oli kolme nais- ja neljä miesartistia ja kymmenennestä kaudesta lähtien kolme nais- ja viisi miesartistia. Nelosen kotimaisten ohjelmien päällikkö Meira Norosen mukaan sukupuolijakaumaa ei mietitä castingia tehtäessä, kunhan kaudella ei ole ainoastaan yhtä sukupuolta.

Alankomaalaiseen De beste zangers van Nederland -formaattiin perustuvaa ohjelmaa on Suomen lisäksi esitetty muun muassa Ruotsissa (Så mycket bättre), Norjassa (Hver gang vi møtes), Virossa (Laula mu laulu) ja Tanskassa (Toppen af Poppen). Ruotsin Så mycket bättre on maassaan suosittu keräten parhaimmillaan kaksi miljoonaa katsojaa.

Sarjan tunnusmusiikkina soi Irwin Goodmanin kappaleesta ”Vain elämää” tehty uusi versio.

 Kaudet 
KausiJaksojaEnsiesitysViimeinen esitysOsallistujat 1 85. lokakuuta 201223. marraskuuta 2012Jari Sillanpää, Katri Helena, Cheek, Kaija Koo, Erin, Jonne Aaron, Neumann 2 84. lokakuuta 201322. marraskuuta 2013Anna Abreu, Laura Närhi, Maarit Hurmerinta, Ilkka Alanko, Jukka Poika, Juha Tapio, Pauli Hanhiniemi 3 819. syyskuuta 20147. marraskuuta 2014Vesa-Matti Loiri, Jenni Vartiainen, Paula Vesala, Paula Koivuniemi, Elastinen, Samuli Edelmann, Toni Wirtanen 4 818. syyskuuta 20156. marraskuuta 2015Antti Tuisku, Virve Rosti, Anssi Kela, Maija Vilkkumaa, VilleGalle, Sanni, Pave Maijanen 5 916. syyskuuta 201611. marraskuuta 2016Hector, Suvi Teräsniska, Chisu, Lauri Tähkä, Anna Puu, Mikael Gabriel, Mikko Kuustonen 6 16 21. huhtikuuta 2017 10. kesäkuuta 2017Nikke Ankara, Laura Voutilainen, Irina, Robin, Petra, Olli Lindholm, Samu Haber 7 10 1. syyskuuta 2017 3. marraskuuta 2017Toni Wirtanen, Jari Sillanpää, Jenni Vartiainen, Sanni, Kaija Koo, Cheek, Juha Tapio 8 15 27. huhtikuuta 2018 15. kesäkuuta 2018Danny, Arttu Wiskari, Terhi Kokkonen, Mira Luoti, Kasmir, Aki Tykki, Sani 9 10 31. elokuuta 2018 2. marraskuuta2018 Pepe Willberg, Pyhimys, Evelina, Tuure Kilpeläinen, Anne Mattila, Ellinoora, Lauri Ylönen 10 14 30. elokuuta 2019 29. marraskuuta 2019Antti Tuisku, Elastinen, Erin, Lauri Tähkä, Maija Vilkkumaa, Vesala, VilleGalle, Samu Haber 11 13 2. lokakuuta 2020 18. joulukuuta 2020Ressu Redford, Jannika B, Reino Nordin, Arja Koriseva, Stig, Vesku Jokinen, Mariska, Herra Ylppö 12 13 24. syyskuuta 2021 17. joulukuuta 2021Arttu Wiskari, Anna Abreu, Anssi Kela, Suvi Teräsniska, Jukka Poika, Tuure Kilpeläinen, Chisu, Pyhimys 13 15 9. syyskuuta 2022 16. joulukuuta 2022Erika Vikman, Mikko Alatalo, Yona, Redrama, Pete Parkkonen, Meiju Suvas, Jyrki 69, Tommi Läntinen 14 15 8. syyskuuta 2023 15. joulukuuta 2023Ellinoora, Anna Puu, Janna, Hätä-Miikka, Robin Packalen, Virve Rosti, A.W. Yrjänä, Jouni Hynynen 15 16 6. syyskuuta 2024 20. joulukuuta 2024Marko Hietala, Hanna Pakarinen, Ilta, Jussi Rainio, Roope Salminen, Eini, Costello Hautamäki, Waldo sekä kunniavieraat Katri Helena, Hector 16 16 6. syyskuuta 2025 19. joulukuuta 2025Johannes Brotherus, Viivi, Käärijä, Vesta, Lauri Haav, Jonna Tervomaa, Pelle Miljoona, Mikki Kauste sekä kunniavieraat Remu Aaltonen, Pepe Willberg, Marion Rung

 Yhtye 
Artistien taustalla soittaa Leri Leskisen vetämä taustayhtye, jossa on Suomen eturivin studiomuusikoita.

 Leri Leskinen - koskettimet, taustalaulu, kitara
 Peter Engberg - sähkökitara
 Aleksi Ahoniemi - puhaltimet, kitara
 Mikko Mäkinen - koskettimet
 Risto Niinikoski - rummut
 Ako Kiiski - sähkö- tai kontrabasso, taustalaulu

 1. tuotantokausi 
pienoiskuva|Ensimmäisen tuotantokauden tunnus. Kuvassa Cheek (vas.), Erin, Kaija Koo, Neumann, Jonne Aaron, Jari Sillanpää ja Katri Helena.

Ensimmäinen tuotantokausi kuvattiin toukokuussa 2012, ja sen esittäminen alkoi Nelosella 5. lokakuuta 2012. Kauden artisteina olivat Erin, Kaija Koo, Katri Helena, Jonne Aaron, Cheek, Neumann ja Jari Sillanpää, jotka asuivat kahdeksan päivän ajan Hirvensalmella sijaitsevassa Satulinnassa. Ensimmäisen tuotantokauden viimeinen osa esitettiin 23. marraskuuta 2012.

Ensimmäisen kauden jaksot uusittiin pikauusintana esitysviikon sunnuntaina. Kausi uusittiin myös kesällä 2013 ja 2014.

Ohjelma sai aikaan valtavan suosion. Ohjelman pohjalta julkaistiin Vain elämää ja Vain elämää jatkuu -kokoelmalevyt, joita on myyty yhteensä lähes 300 000 kappaletta. Artistit esittivät kappaleita myös kahdessa Barona Areenalla järjestetyssä konsertissa 28. ja 30. joulukuuta 2012. Ensimmäinen konserteista myytiin loppuun 30 minuutissa. Muutaman päivän kuluttua tiedotettiin toisesta konsertista.

Ensimmäinen tuotantokausi keräsi keskimäärin 719 000 katsojaa.

 2. tuotantokausi 
pienoiskuva|Toisen tuotantokauden tunnus. Kuvassa Pauli Hanhiniemi (vas.), Laura Närhi, Jukka Poika, Juha Tapio, Maarit Hurmerinta, Ilkka Alanko ja Anna Abreu.

Toinen tuotantokausi kuvattiin 28. toukokuuta – 4. kesäkuuta 2013. Kauden artistit julkistettiin 28. toukokuuta 2013. Edellisen kauden tapaan Hirvensalmen Satulinnassa kuvatussa sarjassa nähtiin Anna Abreu, Laura Närhi, Maarit Hurmerinta, Ilkka Alanko, Jukka Poika, Pauli Hanhiniemi ja Juha Tapio. Toinen kausi alkoi Nelosella 4. lokakuuta 2013 ja päättyi 22. marraskuuta 2013.

Myös toisen tuotantokauden artistit nähtiin livekonsertissa. Tällä kertaa Hartwall Arenalla järjestettävä konsertti oli 28. joulukuuta 2013. Osa ohjelmassa esitetyistä kappaleista julkaistiin kokoelmalevyllä 15. marraskuuta 2013. Kokoelmaa myytiin kolmessa päivässä lähes nelinkertaisen platinalevyn verran (80 000 kappaletta). Kauden toinen kokoelma julkaistiin 29. marraskuuta 2013.

Toinen tuotantokausi keräsi keskimäärin 756 000 katsojaa.

 3. tuotantokausi 
pienoiskuva|Kolmannen tuotantokauden tunnus. Kuvassa Jenni Vartiainen (vas.), Toni Wirtanen, Elastinen, Samuli Edelmann, Vesa-Matti Loiri, Paula Koivuniemi ja Paula Vesala.

Nelonen tiedotti 4. helmikuuta 2014 sarjan saavan kolmannen tuotantokauden, jonka esittäminen alkoi 19. syyskuuta 2014. Kolmas kausi kuvattiin edellisten kausien tapaan Hirvensalmen Satulinnassa 8. – 15. kesäkuuta 2014. Kuvausten alkaessa 8. kesäkuuta 2014 paljastettiin kauden artisteina olevan Jenni Vartiainen, Samuli Edelmann, Vesa-Matti Loiri, Paula Vesala, Toni Wirtanen, Paula Koivuniemi ja Elastinen. Kauden viimeinen jakso esitettiin 7. marraskuuta 2014.

Kaudella esitetyt kappaleet julkaistiin päivä- ja ilta-kokoelmilla 7. marraskuuta 2014. Kauden artistit esittävät kappaleita kahdessa konsertissa Hartwall Arenalla 27. ja 28. joulukuuta 2014.

Kolmas tuotantokausi keräsi keskimäärin 892 000 katsojaa, mikä on sarjan ennätys. Kauden avausjakso sai ohjelman kaikkien aikojen katsojaennätyksen.

 4. tuotantokausi 
pienoiskuva|Neljännen tuotantokauden tunnus

Nelonen tiedotti 15. tammikuuta 2015 ohjelman saavan neljännen tuotantokauden. Kauden esittäminen alkoi 18. syyskuuta 2015. Kauden artistit Anssi Kela, VilleGalle, Antti Tuisku, Pave Maijanen, Sanni, Maija Vilkkumaa sekä Vicky Rosti paljastettiin 2. kesäkuuta 2015, jolloin myös kauden kuvaukset alkoivat Hirvensalmen Satulinnassa.

Ohjelmassa esitetyt kappaleet julkaistiin kahdella CD-kokoelmalla 30. lokakuuta 2015. Kauden artistit esittivät kappaleita myös Hartwall Arenalla 12. joulukuuta 2015 järjestetyssä konsertissa.

Neljäs tuotantokausi keräsi keskimäärin 656 000 katsojaa.

 5. tuotantokausi 
pienoiskuva|Viidennen tuotantokauden tunnus

Nelonen paljasti 19. marraskuuta 2015 ohjelman saavan viidennen tuotantokauden. Kauden artistit Mikael Gabriel, Suvi Teräsniska, Anna Puu, Chisu, Hector, Lauri Tähkä ja Mikko Kuustonen julkistettiin 30. toukokuuta 2016. Kauden esittäminen alkoi Nelosella 16. syyskuuta 2016.

Ohjelmassa esitetyt kappaleet julkaistiin kahdella CD-kokoelmalla 14. lokakuuta 2016 ja 28. lokakuuta 2016. Kauden artistit esittivät kappaleita myös Hartwall Arenalla 30. joulukuuta 2016 järjestetyssä konsertissa.

Viides tuotantokausi keräsi keskimäärin 835 000 katsojaa.

 6. tuotantokausi 
pienoiskuva|Kuudennen tuotantokauden tunnus

Nelonen ilmoitti lokakuussa 2016, että Vain elämää jatkuu kuudennelle tuotantokaudelleen jo keväällä 2017. Espanjassa Mondan linnassa kuvatun kauden artistit olivat Nikke Ankara, Laura Voutilainen, Irina, Robin, Petra, Olli Lindholm sekä Samu Haber. Kausi esitettiin Nelosella huhti–kesäkuussa 2017.

Ohjelmassa esitetyt kappaleet julkaistiin kahdella CD-kokoelmalla 12. toukokuuta 2017 ja 2. kesäkuuta 2017. Kauden artistit esittivät kappaleita myös Hartwall Arenalla 19. elokuuta 2017 järjestetyssä konsertissa.

Aiemmista kausista poiketen artistien päiväkohtaiset jaksot oli jaettu tällä kaudella kahteen osaan, ja ne esitettiin torstai- ja perjantai-iltaisin. Muutoksen myötä ohjelmassa esitettävät kappaleet näytettiin kokonaisina.

 7. tuotantokausi 
pienoiskuva|Seitsemännen tuotantokauden tunnus

Vain elämää jatkui seitsemännelle tuotantokaudelleen syksyllä 2017. Jälleen Hirvensalmella Satulinnassa kuvattu kausi poikkesi edellisistä sen ollessa niin sanottu all stars -kausi, sillä kaikki kauden artistit olivat jo aiemmin olleet ohjelmassa mukana. Kauden artistit julkaistiin toukokuussa 2017 ja he olivat: Toni Wirtanen, Jari Sillanpää, Jenni Vartiainen, Sanni, Kaija Koo, Cheek ja Juha Tapio.

Kauden esittäminen alkoi 1. syyskuuta 2017 etkot-jaksolla, jossa muisteltiin aiempien kausien parhaita paloja. Varsinaisesti kausi alkoi 8. syyskuuta 2017. Tällä kaudella palattiin takaisin yhden jakson viikkorytmiin, mutta jaksot olivat kestoltaan kaksituntisia eli aiempaa pidempiä. Lisäksi artistipäivien jälkeen esitettiin duettopäivän sijaan encore-jakso, jossa artistit saivat esittää itselleen tärkeitä kappaleita. Sen jälkeen esitettiin vielä kymmenes jakso, joka oli kooste kaikista kauden aikana esitetyistä kappaleista.

Kauden aikana esitetyt kappaleet julkaistiin kahdella CD-kokoelmalla 6. lokakuuta 2018 ja 20. lokakuuta 2018. Kauden artistit esittivät kappaleita myös Hartwall Arenalla 29. joulukuuta 2017 järjestetyssä konsertissa.

 8. tuotantokausi 
pienoiskuva|Kahdeksannen tuotantokauden tunnus

Toinen Espanjassa, Mondan linnassa, kuvattu kausi esitettiin Nelosella keväällä 2018. Kauden artistit julkistettiin 31. tammikuuta 2018 ja he ovat Danny, Arttu Wiskari, Terhi Kokkonen, Kasmir, Mira Luoti, Aki Tykki ja Sani.

Tuotantoryhmä päätti poistaa Kokkosen ohjelmasta viidennen kuvauspäivän päätteeksi, eikä hän siten ole mukana kauden kolmena viimeisenä kuvauspäivänä. Nelosen vastaava tuottaja kertoi aloitteen tulleen laulajalta itseltään, mutta tuotantoyhtiö teki lopullisen päätöksen.

Kauden aikana esitetyt kappaleet julkaistiin kahdella CD-kokoelmalla 18. toukokuuta 2018 ja 8. kesäkuuta 2018.

 9. tuotantokausi 

Vain elämää sai jatkoa syksyllä 2018 yhdeksännen tuotantokauden muodossa. Kauden tähtiartisteina nähtiin Pepe Willberg, Pyhimys, Evelina, Tuure Kilpeläinen, Anne Mattila, Ellinoora sekä Lauri Ylönen. Kausi kuvattiin Hirvensalmen Satulinnassa.

 10. tuotantokausi 

Syksyllä 2019 esitettiin kymmenes tuotantokausi, jonka kuvaukset alkoivat Hirvensalmen Satulinnassa 4. kesäkuuta 2019. Toisin kuin aiempina vuosina, jolloin mukana on ollut seitsemän artistia, kymmenennellä kaudella artisteja oli kahdeksan. Kauden artisteja olivat Antti Tuisku, Elastinen, Erin, Lauri Tähkä, Maija Vilkkumaa, Vesala, VilleGalle ja Samu Haber. Kyseessä oli sarjan historian toinen niin kutsuttu All Stars -kausi, sillä kaikki osallistujat ovat olleet jo aiemmin mukana ohjelmassa.

 11. tuotantokausi 

Vain elämää jatkui syksyllä 2020 11. kauden jaksoilla. Kauden artistit olivat Arja Koriseva, Herra Ylppö, Jannika B, Mariska, Reino Nordin, Ressu Redford, Stig ja Vesku Jokinen. Kauden kuvaukset alkoivat Hirvensalmen Satulinnassa 28. heinäkuuta 2020 ja esittäminen 2. lokakuuta 2020.

 12. tuotantokausi 

Vain elämää jatkui syksyllä 2021 12. tuotantokaudelle. Kauden artistit olivat Tuure Kilpeläinen, Arttu Wiskari, Anna Abreu, Jukka Poika, Suvi Teräsniska, Pyhimys, Chisu ja Anssi Kela. Kauden kuvaukset alkoivat Hirvensalmen Satulinnassa 25. toukokuuta 2021 ja ensiesitys Nelosella 24. syyskuuta 2021.

 13. tuotantokausi 

Vain elämää -ohjelman 13. tuotantokausi esitettiin syksyllä 2022. Kaudella olivat mukana Erika Vikman, Mikko Alatalo, Yona, Redrama, Pete Parkkonen, Meiju Suvas, Jyrki 69 sekä Tommi Läntinen.

 14. tuotantokausi 

Vain elämää -ohjelman 14. tuotantokauden esittäminen alkoi syyskuussa 2023. Kauden artisteista puolet oli uusia ja puolet aiemmin ohjelmassa mukana olleita. Uusia artisteja olivat Hätä-Miikka, A.W. Yrjänä, Janna ja Jouni Hynynen. Aiemmin ohjelmassa mukana olleista kaudella olivat Robin Packalen, Virve Rosti, Ellinoora ja Anna Puu.

 15. tuotantokausi 

Vain elämää -ohjelman 15. tuotantokaudella nähtiin Marko Hietala, Hanna Pakarinen, Ilta, Jussi Rainio, Roope Salminen, Eini, Costello Hautamäki ja Waldo. Kaudella nähtiin uudistus, kun Katri Helena ja Hector pääsivät kunniavieraina vain nauttimaan esityksistä.

 16. tuotantokausi 

Vain elämää -ohjelman 16. tuotantokausi esitetään syksyllä 2025. Kaudella mukana olevat artistit ovat Johannes Brotherus, Viivi, Käärijä, Vesta, Lauri Haav, Jonna Tervomaa, Pelle Miljoona ja Mikki Kauste. Kauden kunniavieraina nähdään Remu Aaltonen, Marion Rung ja Pepe Willberg.

 Vain elämää: Unohtumaton ilta 

Vain elämää: Unohtumaton ilta oli keväällä 2022 esitetty erikoisohjelma, jossa kuudessa jaksossa oli vieraana aiemmin Vain elämää -ohjelmassa mukana olleita artisteja.

 Palkinnot 
 20. tammikuuta 2013 järjestyssä Kultainen Venla -gaalassa Vain elämää palkittiin vuoden 2012 parhaana ”Viihde- ja musiikkiohjelmana”. Samassa gaalassa ohjelma oli ehdolla myös vuoden parhaaksi TV-ohjelmaksi, kategorian yleisöäänestyksen voitti Duudsonit tuli taloon -ohjelma.
 Helmikuussa 2013 ohjelma palkittiin Iskelmä Gaalassa ”Pro Iskelmä” -palkinnolla. Palkinnon perusteluissa ohjelman sanottiin lisänneen iskelmä- ja kevyen musiikin arvostusta Suomessa.
 17. tammikuuta 2014 järjestetyssä Kultainen Venla -gaalassa ohjelma voitti toistamiseen vuoden parhaan viihde- ja musiikkiohjelman palkinnon. Sarja oli ehdolla myös vuoden parhaaksi TV-ohjelmaksi, mutta hävisi sen yleisöäänestyksessä Taivaan tulet -draamasarjalle.
 Toukokuussa 2021 sarjan ohjaajat Teija Paajamaa ja Arja Lehtikangas voittivat viihde- ja eventsohjaajan Kultaisen Venlan.

 Katso myös 
 1. tuotantokauden Vain elämää -kokoelma
 1. tuotantokauden Vain elämää jatkuu -kokoelma
 2. tuotantokauden Vain elämää – kausi 2 -kokoelma
 2. tuotantokauden Vain elämää – kausi 2 jatkuu -kokoelma
 3. tuotantokauden Vain elämää – kausi 3, päivä -kokoelma
 3. tuotantokauden Vain elämää – kausi 3, ilta -kokoelma
 4. tuotantokauden Vain elämää – kausi 4, päivä -kokoelma
 4. tuotantokauden Vain elämää – kausi 4, ilta -kokoelma
 7. tuotantokauden Vain elämää – kausi 7, ensimmäinen kattaus -kokoelma
 7. tuotantokauden Vain elämää – kausi 7, toinen kattaus -kokoelma
 8. tuotantokauden Vain elämää – kausi 8, ensimmäinen kattaus -kokoelma
 8. tuotantokauden Vain elämää – kausi 8, toinen kattaus -kokoelma
 10. tuotantokauden Vain elämää – kausi 10, ensimmäinen kattaus -kokoelma
 10. tuotantokauden Vain elämää – kausi 10, toinen kattaus -kokoelma
 10. tuotantokauden Vain elämää – joulu -kokoelma
 11. tuotantokauden Vain elämää, kausi 11 – Ensimmäinen kattaus -kokoelma
 11. tuotantokauden Vain elämää, kausi 11 – Toinen kattaus -kokoelma
 11. tuotantokauden Vain elämää, kausi 11 – Joulukattaus -kokoelma

 Lähteet 

Luokka:Vain elämää